b'\n_START_ARTICLE_\nMich\xc3\xa8le Le D\xc5\x93uff\n_START_SECTION_\n\xc5\xbdivljenje\n_START_PARAGRAPH_\nMich\xc3\xa8le Le Doeuff je ena izmed vodilnih francoskih filozofinj in ena najpomembnej\xc5\xa1ih feministk dana\xc5\xa1njega \xc4\x8dasa. Kot najstnica je kon\xc4\x8dala srednjo \xc5\xa1olo v Quimperju, nato pa \xc5\xa1olanje nadaljevala na \xc3\x89cole normale sup\xc3\xa9rieure Fontenay-aux-Roses1. Leta 1971 je diplomirala iz filozofije, nato pa kasneje leta 1980 \xc5\xa1e doktorirala na Sorboni. Leta 1993 je bila vodja raziskav na Univerzi v Nanterru, hkrati pa je postala direktorica oddelka za raziskovanje v znanstvenem raziskovalnem centru v Parizu (Centre National de la Recherche Scientifique, Paris). Postala je tudi predavateljica na \xc3\x89cole normale sup\xc3\xa9rieure v Fontenay-Saint-Cloud, nato kariero nadaljevala kot profesorica \xc5\xbeenskih \xc5\xa1tudij na Univerzi v \xc5\xbdenevi in \xe2\x80\x8b\xe2\x80\x8bbila Weidenfeldov gostujo\xc4\x8di profesor (Weidenfeld Visiting Professorship) na Univerzi v Oxfordu v \xc5\xa1olskem letu 2005/6.\n_START_SECTION_\nFilozofija\n_START_PARAGRAPH_\nV svoji dolgoletni karieri je napisala kar nekaj del. Med bolj uspe\xc5\xa1nimi je bilo delo "Le Sexe du savoir" (1998), ki je bilo prevedeno v angle\xc5\xa1\xc4\x8dino kot "The Sex of Knowing" (2003). Opisuje in razlaga, kako je bila \xc5\xbeenskam odvzeta pravica pridobivanja znanja, vendar ne zato ker bi imele nepomembno ali druga\xc4\x8dno mnenje, pa\xc4\x8d pa zato, ker so \xc5\xbeenske. Hkrati se pisateljica v besedilu spra\xc5\xa1uje o razmerju med spolom in intelektom in razmerju med mo\xc5\xa1kim in \xc5\xbeensko._NEWLINE_Zelo priznano delo je tudi "L\xe2\x80\x99Etude et le route" (1989), ki je bilo prevedeno kot "Hipparchia\xe2\x80\x99s Choice" (1991), iz katerega je vzet njen slaven citat: \xc2\xbbBiti filozofinja in biti feministka je eno  in isto. Feministka je \xc5\xbeenska, ki ne dopusti, da bi kdorkoli razmi\xc5\xa1ljal v njenem imenu.\xc2\xab V zbirki se spra\xc5\xa1uje o filozofskih vpra\xc5\xa1anjih, saj naj bi bila filozofija edina, ki lahko dose\xc5\xbee \xc4\x8disto jasnost in katero izoblikujejo jezik, metafora in mo\xc4\x8d. Avtorica daje poseben prispevek feministkam, saj te jasno vidijo, kako so z vklju\xc4\x8ditvijo dru\xc5\xbebene mo\xc4\x8di diskurzi povzdignjeni na filozofsko raven._NEWLINE_Leta 1980 je napisala \xc5\xa1e delo "Recherches sur l\'imaginaire philosophique", katerega je deset let kasneje prevedel Colin Gordon kot "The Philosophical Imaginary".'